Abenaki

**Abenaki** (Abnaki, Aln8bak) su plemenski savez američkih Indijanaca u području današnje američke države Maine, susjednim predjelima New Brunswicka u Kanadi, kao i u Vermontu i New Hampshireu u današnjim Sjedinjenim Državama. Prema nekim autorima (Sultzman) svih Abenaka bilo je oko 40,000 u vrijeme prije kontakta.

## Ime
Abenaki sami sebe nazivaju Alnanbal ili (Alnôbak) "ljudi", a svoju zemlju Ndakina ('naša zemlja'). Ime Abenaki (i slične varijante) došlo je do naziva susjednih algonkinskih plemena čije je značenje 'istočnjaci', 'Rising Sun People' ili 'narod izlazećeg sunca'. Indijanci Pennacook (pleme Coosuck, Cowasuck) naziva ih Aln8bak /8 ='ou'/, što je njihova varijanta imena Alnanbal. 

## Plemena saveza
Plemena saveza bila su: 
* Amaseconti, 
* Androscoggin (Anasagunticook), 
* Kennebec (Norridgewock), 
* Maliseet, 
* Ouarastegouiak, 
* Passamaquoddy, 
* Patsuiket, 
* Penobscot, 
* Pigwacket (Pequawket), 
* Rocameca, 
* Sokoki i 
* Wewenoc (Wawenoc, etc.). 

Danas Abenake dijele na istočne i zapadne. Istočni Abenaki su potomci plemena Amaseconti. Androscoggin, Kennebec, Ossipee, Pigwacket, Rocameca.i Wewenoc. –Ova plemena su nekon ratova morala pobjeći, kao saveznici Francuza, u Quebec gdje još danas žive na rezervatu Wolinak (Reserve of Wôlinak). Njih poznajemo kao Abnake. Takozvani Zapadni Abenaki u stvari je pleme Sokoki ili Sokoni, koji su usput asimilirali nadvladane algonkinske grupe Cowasuck (iz grupe Pennacook), stanovnike sela Hoosac, iz grupe Mahican), pleme Missisquoi (ili Mazipskwik), pleme Squawkeag ili Squakheag (koji su porijeklom od Pocomtuc-a), dijelove Indijanaca Schaghticoke (koji su porijeklom od Mahicana; danas se ovi Schaghticoke vode kao samostalno pleme). Sokoki su danas često nazivani i imenom St. Francis, oni su naseljeni u Quebecu na rezervatu Odanak, te u Vermontu i New Hampshireu. O plemenima Maliseet ili Malecite, Passamaquoddy i Penobscot oduvijek se govorilo kao o posebnim plemenima, i ne vode se pod abnačkim imenom. Njima je dozvoljen ostanak na području SAD-a gdje su dobili i zemlju na kojima su utemeljeni njihovi rezervati. –Savez Abenaka osnovan je zbog zaštite od napada njihovih južnih susjeda Mohawk-Irokeza, plemena koje je bilo sa svima u ratu. –Raspad saveza počinje 1724. kada su Englezi uništili njihovo glavno selo Norridgewock. Misionar, Otac Sebastian Rasle je ubijen, selo je spaljeno, Indijanci bježe u Kanadu pod francusku zaštitu. Godine 1759. Englezi ubijaju 50 žena i djece Abenaki Indijanaca u St. Francisu. 

## Ustroj
* Abenaki su bili organizirani po klanovima (ili rodovima), ti su rodovi nekada bili egzogamni , bila je zabranjena ženidba unutar istog roda, no ta se zabrana izgubila još u vrijeme Lewis H. Morgan-a (u 19. stoljeću). U Morganovo vrijeme Abenaki su imali sljedeće rodove: 
* 1. Mals sum (vuk). 
* 2. Pis-suh (divlja /crna/ mačka). 
* 3. Ah-weh.soos (medvjed). 
* 4. Skooke (zmija). 
* 5. Ah lunk-soo (šarena životinja). 
* 6. Ta-ma-kwa (dabar). 
* 7. Ma-guh-le-1oo (karibu). 
* 8. Kja- bah-seh (kečiga; riba iz porodice Acipenseridae). 
* 9. Moos-kwa-suh (mošusni štakor). 
* 10. K’ che-ga-gong-go. 
* 11. Meh- ko-a (vjeverica). 
* 12. Che-gwa-lis (šarena životinja). 
* 13. Koos koo (ždral). 
* 14. Ma-da- weh-soos (dikobraz).
* Nasljeđe se kod Abenaka vodilo po muškoj liniji, a položaj sachem-a (poglavice) bio je nasljedan u rodu. –Poligamije je bilo, ali je bila rijetka. –Svako selo imalo je 'kuću vijeća' i svako pleme ratnog i civilnog poglavicu. 

## Život i običaji

Abenaki u svojoj domovini žive već 10,000 godina. Svoja sela podizali su na obalama rijeka i potoka. Tijekom zime lutali bi svojim lovištima, obično su to bile 'proširene obitelji' čija su se lovna područja nasljeđivala po očevoj liniji. Svoje kolibe, koje su izrađivali od brezove kore ,nazivali su 'wigwam', riječ je ušla u engleski jezik pa se kasnije i internacionalizirala. –Bile su kupolastog oblika. –Sela su bila zaštićena palisadama. Abenaki bijahu lovci i ribari, ali su uzgajali i kukuruz, grah, 'squash' i duhan (sadnja je počinjala u svibnju), sakupljali su javorov sok i od njega kuhali sirup. –Vjerovali su u besmrtnost duše. Abenaki imaju bogatu mitologiju a cijeli niz kulturnih heroja. Najpoznatiji je Glooskap, on je stvaralac svijeta, nadalje tu su: Pomola, pticolika mitska kreatura; Tabaldak, stvoritelj ljudi i Glooskapa.

## Danas
Danas pleme Abenaki s rezervata Wolinak (Abenakis de Wôlinak; ima ih oko 400) žive od turizma i proizvodnje kanua od fiberglas-a. Svoje škole nemaju. Zastupa ih lokalno vijeće ' Conseil de bande des Abenakis de Wôlinak' koja je dio 'Grand conseil de la nation Waban-Aki' (ili Velikog vijeća naroda Abenaki). Pleme Sokoki je brojnije, 1,500 na rezervatu Odanak, i 2,500 u Vermont-u i New Hampshire-u. Oni se vode kao Sokoki-St. Francis Band of the Abenaki Nation. Houlton Maliseet broje oko 400 u Maine, ostali Maliseet-i žive u Quebecu (preko 400) i New Brunswick-u (2,000). Pleme Passamaquoddy (2,500) živi na 3 rezervata u Maine: Pleasant Point, Peter Dana Point i Indian Township. Penobscot (2,000) imaju svoj rezervat na istoimenoj rijeci, na otoku Indian Island kod gradića Old Town.

## Izvori

## Vanjske veze

* Abenaki 
* Abenaki History 
* The Abenaki: Winooski's first residents 
* Native Languages of the Americas:Abenaki (Abanaki, Abenakis, Alnôbak) 
* Who were the Abenaki Indians? 
* Abenaki mythology 
* Greylock ~ Great Chief of the Abenaki  
* Abenaki Shelter